Românul infectat cu coronavirus care a mințit medicii de la Spitalul Gerota are dosar penal. Ce pedeapsă riscă.
Bărbatul de la Spitalul Gerota, confirmat cu noul coronavirus, are dosar penal. Fostul ofiţer MAI este cercetat pentru infracţiunea de zădărnicirea combaterii bolilor. Bărbatul este anchetat după ce ar fi minţit medicii cu privire la faptul că nu a călătorit în străinătate.
Bărbatului de 60 de ani, diagnosticat cu Covid-19, i s-a întocmit dosar penal, anunţă Grupul de Comunicare Strategică.Procurorii de la Parchetul de pe lângă Judecătoria Sector 2 îl cercetează pentru zădărnicirea combaterii bolilor.Fostul ofiţer MAI ar fi minţit medicii de la Spitalul Gerota că nu a călătorit în străintate. Ulterior, s-a depistat că acesta a fost în Israel.Între timp, pacientul a infectat mai multe persoane din jurul lui.Art. 352 Cod penal arată că "(1) Nerespectarea măsurilor privitoare la prevenirea sau combaterea bolilor infectocontagioase, dacă a avut ca urmare răspândirea unei asemenea boli, se pedepseşte cu închisoare de la 6 luni la 2 ani sau cu amendă. (2) Dacă fapta prevăzută în alin. (1) este săvârşită din culpă, pedeapsa este închisoarea de la o lună la 6 luni sau amendă".Foto: Profimedia Images.